Gustavo Petro

Gustavo Francisco Petro Urrego (☆ 19 di aprel 1960 na Ciénaga de Oro, departamento di Córdoba, Colombia) ta un ekonomista i polítiko kolombiano. Desde dia 7 di ougùstùs 2022 e ta presidente di Repúblika di Colombia, birando e promé presidente iskierdista di e pais. E ta susesor di Iván Duque.

Petro ta eks-miembro di e grupo di gueria Movementu 19 di aprel. 
Ora e movementu a bandoná e lucha armá i a transformá den e partido polítiko Aliansa Demokratiko M-19, Petro a bira promé remplasante, siguidamente senador i di 2012 te 2015 alkalde di Bogota, kapital di e pais. Komo senador Petro a kosecha fama dor di denunsia e violashonnan di derecho humano bou di presidente Alvaro Uribe. E ta fundadó di e partido polítiko "Colombia Humana" i lider di e koalishon polítiko "Pacto Histórico". Dia 19 di yüni 2022 el a derotá Rodolfo Hernández Suárez di e movementu Liga di Gobernante Antikorupshon den e di dos tanda di e elekshon presidensial kolombiano. 

Category:Hende
Category:Politiko
Category:Colombia